钦定古今图书集成/明伦汇编/氏族典/第383卷 > 李彦
## 钦定古今图书集成/明伦汇编/氏族典/第383卷 > 李彦

按《魏书李宝传》：“韶弟彦，字次仲，初举司州秀才，除中
书博士，转谏议大夫。后因考课，降为元士。寻行主客
曹事，徙郊庙下大夫。时朝仪典章，咸未周备，彦留心
考定，号为称职。高祖南伐，次于淮南，征为广陵王长
史，加恢武将军。还除冀州赵郡王长史，转青州，征为
龙骧将军、司徒右长史，拜河南尹，转平东将军、徐州”
刺史，迁光禄勋卿，转度支尚书。出为抚军将军、秦州
刺史。城民薛珍潜结逆谋，遂害彦子燮，字德谐。解褐
司徒参军、著作佐郎、司徒祭酒，转主簿。